# data[].attributes.body
Temă: Explorarea conceptului de prietenie

Obiectiv: Susținerea afirmațiilor cu dovezi

Abilitate dezvoltată: Raționament

Valoare vizată: Prietenia

I. Stimulul  = Captarea atenției

Se citește  cu voce tare „O scrisoare” din cartea „Broscoi și Brotac sunt prieteni” de Arnold Lobel, editura Cartea Copiilor. + se urmărește un scurt episod ( în limba engleză) pentru vizualizarea personajelor.

II. Strategia de învățare

Gândire vizibilă: „Obișnuiam să cred... Acum cred...”Înainte de a asculta povestea, copiii vor crea o „rețetă a prieteniei”,notând toate ingredientele pe care le consideră importante pentru un bun prieten.

„Ingredientele” sunt colectate într-un coș, pe post-it-uri. Pe fiecare post-it ( în formă de inimă) fiecare elev a putut scrie cel puțin un ingredient.

S-a citit fiecare post-it și s-au notat ingredientele pe tablă și în caiete, o singură dată ( unele se repetau)/

obs: Fiecare elev a avut cel puțin un „ingredient” unic, fiind originali în răspunsuri.

O surpriză plăcută a fost dulcele și săratul pe care un elev l-a trecut lângă respect. Fiind întrebat ce argumente  are pentru acestea a spus că s-a inspirat din textul lui Sadoveanu despre prietenia lui Creangă și a lui Eminescu „ care petreceau amurguri dulci” împreună.

III. Cercul socratic

În grup, copiii formulează întrebări despre poveste/animație.

Se votează întrebarea asupra căreia vor dori să reflecteze împreună.Discuția se desfășoară respectând cele 7 reguli ale dialogului filosofic.

obs: 1. Elevii au avut tendința de a pune întrebări după firul epic al poveștii.

2. Multe întrebări au fost legate de relația dintre Broscoi și melc ( „erau prieteni”, „ cu cine era melcul prieten”)

3. Alegerea melcului ca poștaș a ridicat nedumeriri: a fost cu intenție pentru a crea timp pentru discuții?, mersul melcului producea nerăbdare sau suspans?, timpul de așteptare putea crea tensiuni între cei doi?, de ce melcul și nu o pasăre?

4. Brotac = broască râioasă, deci o prietenie între personaje diferite- Pe cine simbolizează Brotac? - un bătrân singuratic, un om bolnav, un om cu dizabilități, etc

5. De ce ei doi nu aveau si alți prieteni? Erau izolați? De ce?

6. Prietenia lor era una pe care o „moșteniseră” de la rude și erau nevoiți să o ducă mai departe?

Cele mai importante discuții avute pe cerc.

IV. Rolul profesorului

Notează pe tablă întrebările votate pentru a căuta răspunsuri și opinii.

Ajută la revizuirea și completarea „ rețetei prieteniei”.

Ghidează completarea unui cvintet cu tema „Prietenia”.

Oferă spațiu de discuție fiecărui elev.

V. Dovada învățării

Schimbarea/îmbunătățirea gândirii inițiale.

Copiii își revizuiesc „rețeta prieteniei” folosind idei din discuția de grup și își justifică noile idei cu dovezi și exemple din poveste sau din propriile reflecții.

obs. Fiecare elev selectează dintre cele 20 de ingrediente pe cele care contează cu adevărat, adică valori cu rol de susținere a prieteniei. Au fost comune: respect, încredere, pasiuni, înțelegere.

O concluzie a clase a fost că nu s-ar fi gândit la prietenie și la trăirile/ emoțiile/experiențele ei ca la o rețetă de bucătărie, dar nu este greșit, se aseamănă, pentru că o prietenie se leagă după etape și după încercări mai multe.

VI Reflecția finală

Am încheiat cu un joc „Rețeaua prieteniei” în care elevii au folosit un ghem pentru a crea în clasă o rețea vizibilă a legăturilor dintre ei și mai ales au argumentat alegerea colegului către care au întins firul. Argumentele au fost apreciative și au constat în evidențierea acelor ale valorilor prieteniei dintre ei.

# data[].attributes.body
Inregistrarea audio este o scurtă parte a dezbaterii despre decizia majorității în cazul votului. Fiecare elev a avut dreptul de a-și exprima opinia sau chiar să adreseze întrebări lămuritoare referitoare la majoritatea care decide.

# data[].attributes.body
Opinii legate de știrea despre prelungirea pauzei prin vot.

# data[].attributes.body
O părere despre democrație

# data[].attributes.body
O altă părere despre știrea ce a constituit stimulul lecției

# data[].attributes.body
O părere despre știrea-stimul

# data[].attributes.body
Votează cu picioarele. Ne alegem echipa cu care vom discuta.

# data[].attributes.body
Votează informat -echipă

# data[].attributes.body
În link sunt câteva poze de la activitate! Modul în care au lucrat, reacții, întrebările la care s-au oprit pentru discuții, caietul, ș.a.

# data[].attributes.body
Ce s-ar fi întâmplat dacă nu ar fi votat? O altă echipă expune o concluzie după discuții!

# data[].attributes.body
Ce înseamnă să fii responsabil? O altă echipă discută, sub altă regie ( proprie)!

# data[].attributes.body
Fișa de monitorizare a participării la lecția „Prietenia”

Am ales această lecție pentru a fi monitorizată pentru că mi s-a părut că elevii au integrat informații și abilități de rezolvare a sarcinilor în mod natural, fără îndrumare, apelând la competențe dezvoltate la educație civică, limba și literatura română, științe, interpersonale, etc.